कीर्तन के साथ निकाली निशान यात्रा, किया नगर भ्रमण
{खाटू बाबा की पूजा-अर्चना के साथ प्रसाद वितरण
{105 निशान के साथ खाटूधाम के लिए रवाना होंगे श्रद्धालु
भास्करन्यूज|मेदिनीनगर
श्रीश्याम मित्र मंडल ने अग्रसेन भवन में बुधवार को खाटू बाबा की पूजा-अर्चना और प्रसाद वितरण के बाद निशान के साथ निशान यात्रा निकाली और नगर भ्रमण किया। नगर भ्रमण में सुसज्जित रथ पर भगवान श्याम विराजमान थे। इस दौरान श्रद्धालु कीर्तन करते चल रहे थे। धनबाद से आए पंकज सांवड़िया ने भी भजन गाया। संयोजक विमल उदयपुरी ने बताया कि नौवें निशान यात्रा को लेकर अनुष्ठान का आयोजन किया। संतोष कामदार ने प|ी के साथ गणेश पूजन और अनुष्ठान किया। निशान के माध्यम से भगवान कृष्ण रूप खाटू बाबा से अपनी मुराद पूरी करने की मन्नत मांगते हैं।
रात में 105 महिला-पुरुष राजस्थान के खाटूधाम के लिए रवाना हुए। खाटूधाम में दस दिवसीय मेला का आयोजन होता है। मेला नौ मार्च को संपन्न होगा। इस अवसर पर राजेश अग्रवाल, राजेश उदयपुरी, नीरज सिंघानियां, आलोक सांवड़िया, भरत सांवड़िया, दिनेश अग्रवाल, पवन दारूका तथा संतोष लाठ आदि मौजूद थे।
खाटूधाम में बरबरिक
का शीष भी है मौजूद
खाटूधामकी महता को लेकर प्रचलित कथा के अनुसार महाभारत युद्ध में घटोत्कच के पुत्र बरबरिक का शीष भगवान कृष्ण ने युद्ध से पहले मांग लिया था ताकि वे किसी भी पक्ष से युद्ध नहीं कर सकें। बारबरिक की क्षमता से परिचित भगवान कृष्ण ने शीष मांगने के साथ ही उन्हें यह आशीर्वाद दिया था कि अगले युगों तक उन्हें उनके नाम से जाना जाएगा। खाटूधाम में स्थित श्याम बाबा के रूप में बारबरिक का शीष ही मौजूद है। जबकि अन्य स्थानों पर भगवान कृष्ण की पूजा होती है।
hin_Deva bho_Deva hin_Deva bho_Deva hin_Deva awa_Deva bho_Deva hin_Deva hin_Deva